**ÐÐ ²ñ³·³ÍáïÝÇ Ù³ñ½å»ï ê³ñ·Çë ê³Ñ³ÏÛ³ÝÇ áõÕ»ñÓÁ ¶Çï»ÉÇùÇ ûñí³ »õ**

**Ýáñ áõëáõÙÝ³Ï³Ý ï³ñí³ Ï³å³ÏóáõÃÛ³Ùµ /2013 թ./**

Սիրելի հայրենակիցներ,

Մեր երկրում սեպտեմբերի 1-ը նշվում է իբրեւ Գիտելիքի օր: Այն զուգակցվում է ուսումնական տարվա սկսվելուն: ԵՎ ամենեւին էլ պատահական չէ այդ զուգակցումը: Ուսումնառություն տարեսկիզը մեր ժողովրդի համար խորհրդանշվում է գիտելիքիների ձեռքբերման, կյանքի բոլոր ոլորտներում նորի ու առաջավորի արմատավորման, սերունդների կրթական մակարդակի բարձրացման գաղափարների հետ:

Կրթությունը մեր ժողովրդի պատմության մեջ մշտապես եղել է առաջնային դիրքերում: Ամենաճակատագրական եւ հերոսացման պահերին էլ մեր լավագույն զավակների մի ձեռքում սուրն է եղել, մյուսում՝ մատյանն ու գիտելիքի ջահը: Դարերի խորքից եկել եւ մեր սերունդներին են հասել գիտելիքների ձեռքբերման լավագույն փորձն ու ավանդույթները:

Այսօր կրթության ու գիտության զարգացումը մեր երկրի ղեկավարության, նախագահ Սերժ Սարգսյանի առաջնային ուշադրության կենտրոնում են: Ոլորտի զարգացման ու հաստատուն առաջընթացին են միտված պետական բյուջեով, միջազգային տարբեր կազմակերպությունների ու հիմնադրամների միջոցներով իրականացվող ներդրումային մեծածավալ ծրագրերը: Այդ ամենից զերծ չէ նաեւ Արագածոտնի մարզը, որտեղ վերջին տարիներին էականորեն բարելավվել է կրթական համակարգը` բոլոր առումներով:

Սիրելի հայրենակիցնե՛ր, շնորհավորում եմ Գիտելիքի օրվա եւ նոր ուսումնական տարվա կապակցությամբ: Թո՛ղ որ 2013-2014 ուստարին լինի ուսումնառության մեծագույն հաջողությունների, գիտելիքների նորանոր ձեռքբերումների եւ նվաճումների ժամանակաշրջան: